3 Sekondes dankie sê 16 Augustus – WoordNoot
16 Augustus 2019 16 Augustus 2019 woordnoot
3 Sekondes dankie sê 16 Augustus
My sus en haar man April in Skotland. Voor haar seun se huis. Hulle het gaan kuier en teruggekom en besluit dat dit tyd is om wortels uit te trek en naby die kinders te gaan bly. Haar oudste seun woon al 8 jaar in London, en die jongste een se kop staan ook daardie kant toe. Die plan was om volgende jaar hierdie tyd te gaan, maar nou is Brexit die probleem.
My sus, haar kinders en haar tweede man het almal Italiaanse burgerskap. Groot Oupa het doerie tyd geweier om Suid Afrikaans burgerskap te aanvaar en vandag is hulle in die gelukkige situasie dat hulle daardie voordeel het. Maar op 31 Oktober verander die prentjie mos in Engeland. Of Brexit voortgaan of nie, my sus moet voor 31 Oktober in Skotland wees om permanent soontoe te gaan. Ek verstaan nie al die prosedures nie, net dat sy ten minste ‘n tyd lank daar moet bly. Dan kan sy weer terugkom en alles hier kom opwrap.
Ons praat gister daaroor en op een of ander wyse begin die plan vorm aanneem dat ek saam met haar gaan. Ek het twee weke verlof. Dit was gister so ‘n vae droom. Vanoggend raak dit werklikheid. Sy het besluit ek gaan saam. Nou is dit vinnig speel om my paspoort te kry. En natuurlik is die grootste uitdaging maar fondse, maar om een of ander rede is ek nie gepla oor dit nie.
Dankie dat ek vandag kan glo en vertrou dat hierdie droom sal uitwerk. Dis my grootste begeerte om te reis, maar tot op hede kon dit nog nooit gerealiseer nie. Dankie dat hierdie die begin sal wees van daardie droom. Dankie dat alle struikelblokke vinnig uit die weg geruim sal word.
Dankie vir die vlammetjie van opgewondenheid wat my laat lus raak om te lewe. Dankie vir genade onbeskryflik groot.
Previous 3 Sekondes dankie sê 15 Augustus
Next Keuses…o, Keuses!!
16 Augustus 2019 om 7:53 vm
Dit is ‘n fantastiese geleentheid vir jou om op die reisgogga se rug te spring. Ek hoop alles werk uit en dat jou droom sal waar word.
16 Augustus 2019 om 7:56 vm
Ek hou van daai een…om op die reisgogga se rug te spring!! Whoopee!
16 Augustus 2019 om 7:57 vm
16 Augustus 2019 om 10:20 vm
Ek sê solank saam met jou dankie…
16 Augustus 2019 om 11:09 vm
Dankie Liewe Bondelstjies…jou skildery met die fiets, nê!!!
16 Augustus 2019 om 11:15 vm
Wow, mag dit nou in vervulling kom
16 Augustus 2019 om 11:18 vm
16 Augustus 2019 om 10:24 vm
Ek sê ook klaar dankie, ons glo saam met jou dat als klopdisselboom sal verloop.
16 Augustus 2019 om 11:10 vm
Dankie my dierbare Vriendin
16 Augustus 2019 om 11:27 vm
Geniet Woordnoot. Ek hoop dat die rand sal versterk in die nabye toekoms dat jy meer pondnote in jou sak kan steek in ruil vir randnote.
16 Augustus 2019 om 11:29 vm
Ai Abrie…ek bid ook so hoor!!! Dis abslouut ‘n geloofsakie die, veral as jy na die uitruilkoers kyk! Dan is dit eintlik ‘n sak en as gebedsaak!!
16 Augustus 2019 om 12:38 nm
Oeee ek is bly saam met jou! 😁
16 Augustus 2019 om 4:15 nm
Ek geniet dit saam met jou
16 Augustus 2019 om 11:57 nm
17 Augustus 2019 om 9:02 vm
So bly saam met jou – wanneer mens dit die nodigste het, kom so ‘n wonderlike avontuur oor jou pad.
17 Augustus 2019 om 9:12 vm
Dis soos om skielik by die see te wees…nuwe asem
18 Augustus 2019 om 3:01 nm
Geniet elke oomblik van die reis, wat nou al reeds in jou gees begin.
20 Augustus 2019 om 3:57 nm